यांग लिंग-फू

यांग लिंग-फू (चीनी: 楊令茀) ही एक चिनी कलाकार होती. हीचा जन्म १६ डिसेंबर १८८९ रोजी झाला आणि मृत्यु ४ सप्टेंबर १९७८ रोजी झाला.

प्रारंभिक जीवन आणि शिक्षण 
यांगचा जन्म वूशी, जिआंगसू येथे झाला होता. ती यांग झोंगजीची मुलगी होती. ते एक सरकारी अधिकारी आणि मुत्सद्दी होते. तिचा मोठा भाऊ यांग शोउनान होता. तो एक कवी, संपादक, सरकारी अधिकारी आणि उद्योगपती होता.

यांगने १९२४ मध्ये फिलाडेल्फियामध्ये कलेचा अभ्यास करण्यासाठी शिष्यवृत्ती मिळविली. ती १९२६ मध्ये फिलाडेल्फियाला परतली. १९२६ च्या फिलाडेल्फिया प्रदर्शनात तिचा सहभाग होता.  तिने पेकिंगमध्येही अभ्यास केला आणि विषय शिकवले. एक तरुण कलाकार म्हणून तिने युआन शिकाई आणि झू शिचांग या अध्यक्षांकडून पदके जिंकली.

कारकीर्द 
यांगला १९२० च्या दशकात मुकदेनच्या पॅलेस म्युझियमसाठी मांचू सम्राट आणि सम्राज्ञींचे मोठ्या आकाराचे पोर्ट्रेट बनवण्याचे काम देण्यात आले. तिने क्युरेटर म्हणून काम केले. ती चायनीज अकादमी ऑफ फाइन आर्ट्सची अध्यक्षा होती. तिने कादंबऱ्या, कविता आणि चायनीज पाककृतीवर एक पुस्तकही लिहिले.

यांग दुसऱ्या महायुद्धापूर्वी अमेरिकेत गेली. स.न. १९३६ मध्ये, तिने व्हँकुव्हरमधील कॅनेडियन ज्युबिली प्रदर्शनात चीनी कलेचे प्रदर्शन सादर केले होते. तिने कॅलिफोर्नियामध्ये व्याख्यान दिले आणि तिच्या जलरंगातील चित्रांचे प्रदर्शन केले. तिने कॅलिफोर्नियातील स्टॅनफोर्ड विद्यापीठ आणि मॉन्टेरी येथील प्रेसिडिओ येथील संरक्षण भाषा संस्थेसह विविध सेटिंग्जमध्ये भाषा, कला आणि स्वयंपाकाचे वर्ग आयोजित केले होते. तिने चिनी कलेवरील व्याख्यानांचे स्पष्टीकरण देण्यासाठी हाताने बनवलेल्या बाहुल्यांचा संच तयार केला आणि काहीवेळा फिंगर पेंटिंगचाही वापर केला. तसेच बासरी वाजवली, आणि तिच्या व्याख्यानाच्या वेळी चिनी गाऊन परिधान केला होता. तिने चीनी युद्धाच्या पिडीत लोकांना मदत आणि निर्वासितांसाठी निधी उभारणीचे आवाहन देखील केले. कवयित्री म्हणून, ती पॅसिफिकच्या कवींशी संबंधित होती, एक बहु-जातीय, बहु-राष्ट्रीय गट ज्यामध्ये आधुनिकताविरोधी साहित्यिक जोर होता.

वैयक्तिक जीवन 
यांगने १९७० च्या दशकात स्केच ऑफ प्लेअर्स नावाचे एक संस्मरण लिहिले. यात ॲडॉल्फ हिटलरला शांततावादी कविता पाठवलेल्या घटनेचा उल्लेख आहे. स.न. १९७८  मध्ये कार्मेल, कॅलिफोर्निया येथे तिचा मृत्यू झाला.

संदर्भ

बाह्य दुवे 
 लिंग-फू यांगकडून एलेनॉर रुझवेल्ट यांना इमिग्रेशन प्रकरणांमध्ये मदत मागणारे पत्र; मारिस्ट कॉलेजमधील एफडीआर लायब्ररी संग्रहात.

इ.स. १९७८ मधील मृत्यू
इ.स. १८८९ मधील जन्म
चिनी महिला कलाकार
चिनी महिला शिक्षक
वूशीमधील लोक
स्त्री चरित्रलेख